దేవగుడి (2026 సినిమా)

దేవగుడి 2026లో విడుదలైన తెలుగు సినిమా. శ్రీమతి బెల్లం సుధా రెడ్డి సమర్పణలో పుష్యమి ఫిలిం మేకర్స్ బ్యానర్‌పై బెల్లం రామకృష్ణారెడ్డి స్వీయ దర్శక నిర్మాణంలో నిర్మించాడు. అభినవ శౌర్య, రఘు కుంచే, అనుశ్రీ ప్రధాన పాత్రల్లో నటించిన ఈ సినిమా టీజర్‌ను 2025 నవంబర్ 14న, ట్రైలర్‌ను 2026 జనవరి 24న విడుదల చేసి, సినిమాను జనవరి 30న విడుదల చేశారు.
కథ
రాయలసీమ ప్రాంతంలోని దేవగుడి గ్రామానికి చెందిన వీరారెడ్డి (రఘు కుంచె) అక్కడి ఫ్యాక్షన్ లీడర్. ఊరిలో ప్రజలు అందరి బాగోగులు చూసుకోవడంలో ఎటువంటి లోటు చేయడు కానీ కులాల విషయంలో మాత్రం విపరీతమైన పట్టింపు ఉంటుంది, సొంత అనుచరులను సైతం కులం పేరుతో దూరం పెడుతుంటాడు. వీరారెడ్డి ప్రధాన అనుచరుడి కొడుకైన ధర్మ (అభినవ్ శౌర్య), వీరారెడ్డి కొడుకు (నరసింహ) ప్రాణ స్నేహితులు. కానీ తక్కువ కులం వాడైన ధర్మ తన కొడుకుతో సమానంగా తిరగడాన్ని వీరారెడ్డి సహించలేడు. అలాంటి ధర్మతో కూతురు శ్వేత (అనుశ్రీ) ప్రేమలో ఉందని తెలిసి అతన్ని ధర్మను చంపబోయి, చివరి నిమిషంలో ప్రాణాలతో వదిలేసి ఊరి నుంచి వెలేస్తాడు. ఈ క్రమంలో వీరారెడ్డి ఆరోగ్యం బాగా లేకపోవడంతో ఇద్దరు అనుచరులను ప్రత్యర్థులు చంపేస్తారు. ఆ తర్వాత అనూహ్యంగా వీరారెడ్డి అనారోగ్యం పాలవ్వడం, అదే అదనుగా చూసి ప్రత్యర్థులు దాడి చేస్తారు. ఈ గొడవల్లో శ్వేత కనిపించకుండా పోతుంది. ఆ తర్వాత ఏమి జరిగింది?  చివరకు వీరారెడ్డి ఏం చేశాడు? వీళ్ళ ప్రేమ కథ చివరికి జయిస్తుందా ? అనేదే మిగతా సినిమా కథ.

నటీనటులు
 అభినవ శౌర్య
 అనుశ్రీ
 రఘు కుంచే
 రఘుబాబు
 అన్నపూర్ణమ్మ
 లక్ష్మణ్ మీసాల
 రాకెట్ రాఘవ
 నరసింహ
 రాజశ్రీ నాయర్ 
 సురభి ప్రభావతి
 పాటలు

మూలాలు

బయటి లింకులు


వర్గం:2026 తెలుగు సినిమాలు